Урыстәылатәи атуроператорцәа: Аԥсны аԥхынраз 800 нызқьҩык аԥсшьаҩцәа аҭаахьеит
© Sputnik / Томас Тхайцук Жаркое лето 2022 года
© Sputnik / Томас Тхайцук
Акадифаамҭаз Аԥсны ииасыз ашықәс абри аамҭа иаҿырԥшны атуристцәа рхыԥхьаӡара 12% аиҳахара иазыԥшуп.
АҞӘА, цәыббра 1 - Sputnik. 2022 шықәса аԥхынтәи амзақәа хԥа рыҩнуҵҟа Аԥсны 800 нызқьҩык атуристцәа аҭаахьеит, абри атәы рҳәеит Урыстәыла атуроператорцәа Рассоциациаҿы.
Амшын еиқәеи, Балтикатәи амшыни ркурортқәеи, Кавказтәи аминералтә ӡқәа ркурортқәеи рҿы сынтәа ирыдыркылахьеит 13 миллионҩык атуристцәа, Ҭырқәтәыла рыԥсы ршьахьеит 2,1 миллионҩык урыстәылаа.
Уаанӡа иҟаз адыррала Аԥсны акадифаамҭаз еиҳа иалырхуа аҭыԥқәа аԥхьатәи ахәба иаҵанакит.
10 Нанҳәа 2022, 18:46